[{"text_idx": "#000005", "text": "Ekrankopio de la animaciaj\u0302o de Vec\u030cerni\u0301c\u030cek, montranta la ikonecan rolulon de la spektaklo. El Youtube."}, {"text_idx": "#000007", "text": "En C\u0302eh\u0302oslovakio, la komunisma ideologio atentis speciale junan spektantaron, konforme al la kredo ke male al siaj samag\u0302uloj en okcidentaj kapitalismaj landoj, infanoj kreskantaj en socialismaj landoj profitis de specialaj protektoj kaj g\u0302uis unikajn kulturajn rajtojn. Libroj, filmoj, sportoj, kulturaj eventoj kaj aliaj formoj de distraj\u0302oj estis facile atingeblaj por la granda plimulto de infanoj, sendepende de socia pozicio."}, {"text_idx": "#000008", "text": "En 1965, la s\u0302tata c\u0302eh\u0302oslovaka televido lanc\u0302is c\u0302iusemajnan programon nomitan Vec\u030cerni\u0301c\u030cek (c\u0302eh\u0302a por la dormhora historieto), kiu komencig\u0302is kaj finig\u0302is per animaciaj\u0302o, kiu ekde tiam restis preskau\u0306 sens\u0302ang\u0302a. La spektaklo dau\u0306ras dek minutojn, la ideala longo por kapti la atenton de etaj infanoj, kaj c\u0302iam estis montrata je la 18h45 ekde sia komenco."}, {"text_idx": "#000009", "text": "C\u0302i tiu filmeto markanta la 50-an datrevenon de la unua elsendo de Vec\u030cerni\u0301c\u030cek la 2-an de januaro 1965, prezentas la rolulon enkorpigantan la dormhoran rakonton portantan sian karakterizan j\u0302urnal-c\u0302apelon kaj suprenirantan s\u0302tuparon, en frua nigra-kaj-blanka formato. La muziko, komponita de Ladislav Simon, kaj la voc\u0302o de kvinjara knabo nomata Michal Citavy\u0301, restis sens\u0302ang\u0302aj kaj farig\u0302is komuna infanag\u0302a referenco por milionoj da tiamaj c\u0302eh\u0302oslovakoj, kaj nun por c\u0302eh\u0302oj. C\u0302e multaj familioj, la fino de Vec\u030cerni\u0301c\u030cek ankau\u0306 markis la dormhoron de la infanoj, c\u0302ar la spektaklo finig\u0302as per la ikoneca frazo \u201cDobrou noc! \u201d (Bonan nokton!)."}, {"text_idx": "#000010", "text": "En 1999, c\u0302eh\u0302aj sciencistoj donis la nomon Vec\u030cerni\u0301c\u030cek al nova malkovrita planedo (nombrita 33 377)."}, {"text_idx": "#000011", "text": "Dum jardekoj la spektaklo, kiu fine aperis c\u0302iutage, prezentis la plej bonajn el c\u0302eh\u0302aj desegnofilmoj [eo], kaj ankau\u0306 eksterlandajn el aliaj socialismaj landoj. Ekde 1989, kiam la komunismo finig\u0302is en C\u0302eh\u0302oslovakio, la spektaklo disponis ekskluzive c\u0302eh\u0302an enhavon. Verkoj aperintaj en la spektaklo inkluzivas la nun faman serion Krtec\u030cek (la Malgranda Talpo), kiu farig\u0302is unu el la plej gravaj kulturaj simboloj de C\u0302eh\u0302io."}, {"text_idx": "#000015", "text": "\u201cLa Balkanoj estas la eu\u0306ropa Latinameriko en multaj belaj aspektoj\u201d, diras albana verkisto Elvi Sidheri"}, {"text_idx": "#000016", "text": "Juna kuiristo en Bakuo transformis sian apartamenton en restoracion"}, {"text_idx": "#000018", "text": "Germinda Casupa\u0301, c\u0302ikita indig\u0302eno fronte al fajro kaj masklismo"}]